钦定古今图书集成/明伦汇编/氏族典/第363卷 > 《唐书》 > 《宰相世系表》
## 钦定古今图书集成/明伦汇编/氏族典/第363卷 > 《唐书》 > 《宰相世系表》

任姓出自黄帝少子禹阳，受封于任，因以为姓。十二
世孙奚仲，为夏车正，更封于薛。又十二世孙仲虺，为
汤左相。太戊时有臣扈，武丁时有祖己，皆徙国于邳。
祖己七世孙成侯，又迁于挚，亦谓之挚国。汉有御史
大夫广阿侯任敖，世居于沛，其后徙居渭南。